open-index/open-wikipedia-markdown huggingface dataset:
Birger Sjöberg

**Birger Sjöberg** (6. joulukuuta 1885 Vänersborg – 30. huhtikuuta 1929 Växjö) oli ruotsalainen kirjailija, runoilija ja laulaja-lauluntekijä. Hänet tunnetaan erityisesti esikoisteoksestaan, idyllisestä laulukokoelmasta *Fridas bok* ja neljää vuotta myöhemmin julkaistusta kokeellisesta runokokoelmasta *Kriser och kransar*. Pikkukaupungin jousikvartetista ja muista ihmisistä kertova kaksiosainen romaani *Kvartetten som sprängdes* (1924) on sovitettu näytelmäksi (Dramaten, 1935), kahdeksi teatterielokuvaksi (1936, ohj. Arne Bornebusch, ja 1950, ohj. Gustaf Molander), televisioelokuvaksi (*Kvartetti joka hajosi*, 1962, ohj. Hans Abramson) ja television minisarjaksi (1973, ohj. Hans Alfredson). 

Sjöberg työskenteli myös toimittajana muun muassa *Stockholms Dagbladissa* ja *Helsingborgs-Postenissa*. Hän kuoli 43-vuotiaana ja jätti jälkeensä laajan käsikirjoitus- ja luonnoskokoelman, jonka omaiset luovuttivat 1948 Göteborgin yliopiston kirjastolle. Noin 13&nbsp;000 käsikirjoitusliuskan joukosta löytyi myös aiemmin julkaisemattomia töitä, joita on julkaistu postuumisti. Vuonna 1961 perustettiin Birger Sjöberg -seura edistämään käsikirjoituskokoelman tutkimusta ja muuta Sjöbergiin liittyvää toimintaa.

Sjöbergin veli oli kirjailija ja toimittaja Gösta Sjöberg.

## Teokset
**Fridas bok*, 1922, runoja ja lauluja
**Kvartetten som sprängdes* 1–2, 1924, romaani
**myös elokuva- ja näytelmäsovitus
**Kriser och kransar*, 1926, runoja

### Julkaistu postuumisti
**Fridas andra bok*, 1929, runoja ja lauluja
**Minnen från jorden*, 1940, runoja
**Syntaxupproret*, 1955, runoja
**Fridas tredje bok*, 1956, runoja ja lauluja
**Samlade dikter*, 1973, kootut runot
**Samlade visor*, 1981, kootut laulutekstit

### Suomennettu tuotanto
* Valju Kuoleman hetki, suom. Leena Krohn, antologiassa *Runon portilla: ruotsalaisia ja suomenruotsalaisia runoja*, valikoinut ja suomentanut Leena Krohn. WSOY 1985 
* Ensi kerran, suom. V. Arti, nuottikokoelmissa *111 kitaralaulua*, toimittanut Aapeli Vuoristo, Musiikki Fazer 1963 ja *Lauluja rakkaudesta*, toim. Virpi Kari & Kai Airinen. Warner/Chappell Music Finland 2002

## Lähteet
Mtsenskin kihlakunnan lady Macbeth

**Mtsenskin kihlakunnan lady Macbeth** () on Nikolai Leskovin pienoisromaani vuodelta 1865. Romaanin suomensi Juhani Konkka vuonna 1962.

Tarinaa käytti Dmitri Šostakovitš oopperassaan Mtsenskin kihlakunnan lady Macbeth, ja Andrzej Wajda ohjasi 1961 romaanin pohjalta elokuvan *Sibirska Ledi Magbet* (*[[Synnin hekumaa]]*).
Kauppalaki

**Kauppalaki** on laki, joka sisältää oikeussäännökset irtaimen omaisuuden kaupasta. Suomen nykyinen kauppalaki (355/1987) on säädetty vuonna 1987, ja se astui voimaan vuoden 1988 alussa.

Ruotsissa säädettiin laki irtaimen omaisuuden kaupasta ja vaihdosta 1905. Vuonna 1906 säädettiin Tanskan kauppalaki ja vuonna 1907 Norjan kauppalaki. Islannin kauppalaki säädettiin 1911, mutta se korvattiin 1922 lailla, joka vastasi olennaisilta osiltaan Tanskan kauppalakia. Ruotsin uudistettu kauppalaki astui voimaan vuoden 1991 alussa.

## Kauppalaki Suomessa
Kauppaoikeuden alaan kuuluvaa kauppalakia () sovelletaan, ellei osapuolten tekemän sopimuksen, vallitsevan käytännön tai kauppatavan mukaisesti tule toimia toisin. Kauppalaki koskee etupäässä elinkeinonharjoittajien ja yritysten keskinäisiä kauppoja, sillä elinkeinonharjoittajan ja kuluttajan väliseen kauppaan sovelletaan kuluttajansuojalakia (38/1978). Kuitenkin kahden yksityishenkilön välisessä kaupassa kauppalakia sovelletaan, sillä kuluttajansuojalaki ei anna suojaa osapuolille silloin, kun molemmat ovat tasavertaisesti kuluttajan asemassa.

Ennen Suomen nykyisen kauppalain säätämistä sovellettiin vuoden 1734 lain kauppakaarta, jonka säännökset olivat varsin niukkoja. Se sisältää myös muita sopimustyyppejä koskevia säännöksiä, jotka osittain ovat voimassa edelleenkin. Muun muassa ostajan saantosuojasta eräissä tapauksissa on yhä voimassa kauppakaaren säännökset.

Muita kaupankäyntiä sivuavia lakeja ovat *[[osamaksu]]kauppalaki*&nbsp;(91/1966) ja *laki varallisuusoikeudellisista [[oikeustoimi]]sta*&nbsp;(228/1929) sekä vain tiettyjen tavaralajien kauppaa koskevat *laki taimitarhatuotteista*&nbsp;(190/1960), *rehulaki*&nbsp;(376/1986), *lannoitelaki*&nbsp;(377/1986), *laki siementavaran kaupasta*&nbsp;(669/1975) ja *laki viljakaupasta*&nbsp;(580/1978). Oikeuskäytäntöön vaikutti 1900-luvulla muiden Pohjoismaiden kauppalait, joita uudistettiin pohjoismaisena yhteistyönä, jolloin luotiin Suomenkin kauppalain perusta.

Laki kansainvälisluonteiseen irtainten esineiden kauppaan sovellettavasta laista säädettiin 1964. Lailla saatettiin Suomessa voimaan Haagin konvention vuonna 1951 tekemä ehdotus sopimukseksi, joka tuli voimaan vasta 1964. Yhdistyneiden kansakuntien yleissopimus kansainvälistä tavaran kauppaa koskevista sopimuksista hyväksyttiin Wienissä 1980. Se koskee kansainvälisten tavarakauppasopimusten solmimista, sopijapuolten velvollisuuksia ja velvollisuuksien rikkomisesta johtuvia seurauksia.

## Lähteet

### Kirjallisuutta
* 
* 

## Aiheesta muualla
* 
* 
*
Hooper ratings

**Hooper ratings** oli radion kuuntelijalukujen tutkimiseen käytetty järjestelmä. Nimensä se sai tutkimuksia suorittaneen C. E. Hooperin mukaan, ja menetelmä otettiin käyttöön 1934. Hooper ratingsit määräytyivät pitkälti samoin perustein kuin sen pääkilpailijan tuottamat Crossley ratingsit. Tutkimus tehtiin puhelinkyselyillä, mutta puhelimeen vastaajilta kysyttiin, mitä he kuuntelevat sillä hetkellä, toisin kuin Crossleyssa, jossa kysyttiin mitä vastaaja oli kuunnellut edellisenä päivänä. Hooperin menetelmää pidettiin luotettavampana, ja 1940-luvun puolessavälissä siitä tuli pääasiallinen mittausmenetelmä. Vuonna 1950 ACNielsen osti mittauksia suorittaneen C. E. Hooper Companyn, ja nykyään Nielsen ratingsit ovat Yhdysvalloissa pääasiallinen television katsojalukujen seurantakeino. Radion kuulijalukuja mitattaessa puolestaan valta-asema on Arbitron ratingseilla.

Rating-arvo määräytyi sen mukaan, miten suuri osa vastaanottimen haltijoista kuunteli tiettyä lähetystä. Jos esimerkiksi Yhdysvalloissa laskettiin olevan 100 miljoonaa radiovastaanotinta, ja näiden haltijoista 20 miljoonaa kuunteli samaa ohjelmaa, niin kyseisen ohjelman rating oli 20. Toisin sanoen yksi rating-piste vastasi miljoonaa kuulijaa. Arvoja voitiin laskea myös esimerkiksi kaupunki- tai aluekohtaisesti.

## Lähteet
*The Museum of Broadcast Communications: Ratings  
*
Uškovo

**Uškovo** ():

*Uškovo eli Tyrisevä, Pietarin kaupungin kunnallishallintoalue, entinen Suomen Terijoen kylä
*Uškovo, rautatieseisake Karjalankannaksella Pietarissa, aiemmin Tyrisevän asema 
*Uškovo eli Uskela tai Uskila, vanha karjalaiskylä Karjalan tasavallan Belomorskin piirissä
Ol’ Blue Eyes Is Back

**Ol' Blue Eyes Is Back** on Frank Sinatran albumi vuodelta 1973. Se on hänen comeback-levynsä kolmen vuoden esiintymis- ja levytystauon jälkeen.

## Kappaleet

#*"You Will Be My Music"* (Joe Raposo)  – 3:52
#*"You're So Right (For What's Wrong in My Life)"* (Victoria Pike, Teddy Randazzo, Roger Joyce)  – 4:03
#*"Winners"* (Raposo)  – 2:50
#*"Nobody Wins"* (Kris Kristofferson)  – 5:10
#*"[[Send In the Clowns]]"* (Stephen Sondheim)  – 4:10
#*"Dream Away"* (John Williams, Paul Williams)  – 4:22
#*"Let Me Try Again"* (Paul Anka, Sammy Cahn, Michel Jourdon)  – 3:31
#*"There Used to Be a Ballpark"* (Raposo) – 3:34
#*"Noah"* (Raposo)  – 4:22
Esa Laaksonen

**Esa Laaksonen** (s. 1956) on suomalainen arkkitehti ja tietokirjailija. Hän on suunnitellut muun muassa Siilinjärven Uimalan ja Niiralan raja-aseman. Laaksonen toimi *Arkkitehti*-lehden päätoimittajana 1996–99. Hän on toiminut vakituisena kolumnistina Helsingin Sanomissa, Uuden Suomen internetlehdessä ja *Väri ja Pinta* -lehdessä. Hän kirjoittaa jatkuvasti arkkitehtuuri- ja kirja-arvioita koti- ja ulkomaisiin alan lehtiin. 

Laaksonen oli vuodet 1999-2020 Alvar Aalto -säätiön yhteydessä toimivan Alvar Aalto -akatemian johtaja. Hänellä on yhteinen arkkitehtitoimisto arkkitehti Kimmo Frimanin kanssa Helsingissä. Laaksonen on arkkitehtiliitto SAFAn ja Suomen arvostelijain liiton SARV jäsen.

## Teokset
* 
* 

## Lähteet
* VEM och VAD 2000; 2008; 2010 Schildts
* Kuka kukin on Who´s who in Finland 2011; 2015 Otava
* http://www.fl-a.fi
712 Boliviana

**712 Boliviana** on asteroidi, joka kiertää Aurinkoa asteroidien päävyöhykkeellä Marsin ja Jupiterin välissä. Max Wolf löysi sen Heidelbergissä 19. maaliskuuta 1911. Asteroidin läpimitta on 127,57 kilometriä ja kiertoaika 4,13 vuotta. Ennen nimeämistään asteroidi tunnettiin tunnuksella **1911 LO**.

## Lähteet
*JPL Small-Body Database Browser: 712 Boliviana (1911 LO) 
*Discovery Circumstances: Numbered Minor Planets (1)-(5000): Minor Planet Center 

### Viitteet
Tri Mabusen testamentti

**Tri Mabusen testamentti** (*Das Testament des Dr. Mabuse*) on Fritz Langin ohjaama saksalainen rikoselokuva vuodelta 1933. Se oli Langin viimeinen elokuva Saksassa ennen maasta pakenemistaan. Se perustuu Norbert Jacquesin romaaniin, jonka pohjalta Thea von Harbou ja Lang tekivät käsikirjoituksen. Elokuva on toinen elokuva Langin Tri. Mabuse -sarjasta. Mabusen roolia esitti ensimmäisen Mabuse-elokuvan tavoin Rudolf Klein-Rogge.

*Tri Mabusen testamentti* piti tulla ensi-iltaan 24. maaliskuuta 1933. Edellisenä päivänä ilmoitettiin kuitenkin, että elokuvan pitäisi vielä läpäistä Saksan sensuuriviranomaisten tarkastus. Seuraavana päivänä ensi-iltaa viivästyttiin teknisiin syihin vedoten, ja elokuvan tilalla esitettiin propagandaelokuvaa *Blutendes Deutschland* ("Vertavuotava Saksa"). Maaliskuun 29. päivänä Saksan sensuuriviranomaiset ilmoittivat, että elokuva kielletään kokonaan. Kieltämisen syynä oli "uhka laille ja järjestykselle sekä julkiselle turvallisuudelle". Vaikka *Tri Mabusen testamentti* kiellettiin Saksassa, se sai ensi-iltansa Budapestissa jo maaliskuun lopulla ja huhtikuussa Wienissä ja muualla saksankielisillä alueilla Saksan ulkopuolella.

Elokuvasta tehtiin kaksi versiota, joista toinen suunnattiin Ranskan markkinoille, ja tehtiin ranskaksi. Ensimmäisten äänielokuvien aikana kahden elokuvan kuvaaminen oli halvempaa kuin jälkikäteen tehty dubbaaminen tai tekstitysten luominen. Ranskalaisessa versiossa käytettiin pääasiassa ranskalaisia näyttelijöitä, ja se oli jonkin verran lyhempi kuin saksankielinen versio.

Elokuvan perusjuoni on yksinkertainen: tohtori Mabuse on kuollut mielisairaalassa, mutta hänen ennen kuolemaansa töhertämänsä älyttömät paperilaput, "Tohtori Mabusen testamentti" otetaan maailmanvaltaan pyrkivän uuden rikollisen järjestön pyhimmäksi ohjenuoraksi. Lopputulos päättyy kaiken, myös näiden papereiden, tuhoon.

Natsit tulkitsivat tämän ajatuksen selväksi herjaksi, joka kohdistui Hitlerin teokseen *[[Mein Kampf]]*, joten kieltoreaktio oli selvä.

"Halusin tehdä vertauskuvallisen teoksen Hitlerin terrorimenetelmistä. Paljastaa natsiteorian, jonka mukaan ’uuteen järjestykseen’ päästään vain tuhoamalla kaikki mikä on arvokasta ihmiselle. - Fritz Lang (1943)" 

Suomessa elokuva oli Valtion filmitarkastamon kokonaan kieltämä vuodesta 1933 aina vuoteen 1953 asti. Sensuurista vapauduttuaan elokuva sai Suomen ensi-iltansa 9.10.1953.

## Lähteet
*

### Viitteet
Luettelo Canterburyn arkkipiispoista

Tämä on **luettelo Canterburyn arkkipiispoista**. Luetteloon on otettu vain henkilöt jotka on virallisesti vihitty virkaan.

Canterburyn arkkipiispa on Englannin kirkon johtaja, *primus inter pares* eli "ensimmäinen vertaistensa joukossa" maailmanlaajuisessa Anglikaanisessa kirkossa, Canterburyn hiippakunnan piispa ja samannimisen kirkkoprovinssin metropoliitta. Uuden arkkipiispan nimittää kuningaskunnan hallitsija pääministerin neuvosta kirkon nimitysvaliokunnan suositusten pohjalta. Arkkipiispa on parlamentin ylähuoneen jäsen.

## Ennen normannivalloitusta

## Normannien valloituksesta reformaatioon
 

## Reformaation jälkeen

## Lähteet
Maor Buzaglo

**Maor Buzaglo** (; s. 14. tammikuuta 1988) on israelilainen jalkapalloilija. Hänet tunnetaan Israelin jalkapallomaajoukkueesta, ja ammattilaisseurana on tällä hetkellä Maccabi Tel Aviv. Hänellä on aiemmin ollut seuranaan Maccabi Haifa. Lisäksi hän on pelannut lainassa Hapoel Petah Tikvassa ja Bnei Sakhninissa.
Sławomir Idziak

**Sławomir Andrzej Idziak** (s. 25. tammikuuta 1945 Katowice) on puolalainen elokuvaaja. Idziak on tehnyt neljätoista elokuvaa yhdessä Krzysztof Zanussin kanssa ja kuvannut useita Krzysztof Kieślowskin elokuvia.

Idziak on ollut Oscar-ehdokkaana elokuvasta *[[Isku Mogadishuun]]*. Hän on kuvannut myös elokuvan *[[Harry Potter ja Feeniksin kilta (elokuva)|Harry Potter ja Feeniksin kilta]]*.   

## Lähteet

## Aiheesta muualla
*
Nisse Nilsson

**Nils Erik ”Dubbel-Nisse” Nilsson** (8. maaliskuuta 1936 Forshaga – 24. kesäkuuta 2017) oli ruotsalainen jääkiekkoilija, olympiamitalisti, maailman- ja euroopanmestari.

Nilsson osallistui talviolympialaisiin Innsbruckissa 1964, missä Ruotsi sai hopeaa, Cortina d’Ampezzossa 1956 ja Squaw Valleyssa 1960. MM-kilpailuista Nilsson voitti lukuisia mitaleja, muun muassa kaksi maailmanmestaruutta. Vuonna 1966 hän sai Guldpucken-palkinnon. Nilsson valittiin International Ice Hockey Federation Hall of Fameen vuonna 2002.

Nilssonin tekemä 5–3 maali Ruotsille maailmanmestaruuden ratkaisseessa ottelussa vuoden 1962 MM-turnauksessa Kanadaa vastaan inspiroi vuoden 1995 maailmanmestaruuskisoja varten tehdyn kappaleen *[[Den glider in]]*, jonka Suomi omi itselleen voitettuaan mestaruuden Ruotsin kotikisoissa.

## Saavutuksia ja palkintoja
* MM-kilpailut:
** kultaa 1957 ja 1962
** hopeaa 1963 ja 1967
** pronssia 1958 ja 1965

## Lähteet

  

## Aiheesta muualla
* 
* Nils Nilsson Bio, Stats, and Results  Olympics at Sports-Reference.com
38628 Huya

**38628 Huya** on transneptuninen kohde, jonka löysi I. Ferrin 10. maaliskuuta vuonna 2000. Kohde luokitellaan plutinoksi.
Kohde kiertää Auringon ympäri  (noin ) kiertoradalla, jossa se on lähimmillään  ja etäisimmillään  astronomisen yksikön päässä Auringosta. Pyörähdysaika akselin ympäri on . Kirkkauden ja valon heijastumisen perusteella läpimitta on todennäköisesti  &ndash; . Sen radan eksentrisyys on  ja inklinaatio . Huya sai nimensä eräältä guajiro- eli wayuu-kansan jumalalta. Ennen nimeämistään pikkuplaneetta tunnettiin tunnuksella ****. Kohdetta pidetään mahdollisena kääpiöplaneettana. Transneptunisten kohteiden uskotaan olevan pyöreitä yli 400 kilometrisinä.

## Lähteet
L’Aquilan maanjäristys 2009

**L’Aquilan maanjäristys** oli Italiassa L’Aquilassa 6. huhtikuuta 2009 kello 3.33 paikallista aikaa tapahtunut maanjäristys. Maanjäristys oli Italian pahin vuoden 1980 jälkeen, jolloin lähes 3&nbsp;000 ihmistä menehtyi Etelä-Italiaa ravistelleessa maanjäristyksessä. Järistyksen magnitudi oli eri arvioiden mukaan 5,9–6,1. Sen keskipiste oli vuoristossa Abruzzon alueella 90 kilometriä Roomasta. Maanjäristys vahingoitti 26 kaupunkia ja kylää vuoristoisella Abruzzon alueella. Kuolonuhreja löydettiin 8. huhtikuuta mennessä ainakin 250 ja loukkaantuneita 1&nbsp;500, ja jopa 17&nbsp;000 ihmistä jäi vaille kotia.

## Pelastustyöt
Italian pääministeri Silvio Berlusconi kävi järistysalueella. Hän julisti tuhoalueelle kansallisen hätätilan ja lähetti sotilaita avustustyöhön.

## Ennakkovaroitus
Noin kuukausi ennen maanjäristystä italialainen seismologi Giampaolo Giuliano varoitti suuren järistyksen uhasta L'Aquilan ympäristössä. Giuliano varoitti asiasta Internetissä, ja alueella kiersi kovaäänisellä varustettuja autoja varoittamassa järistysvaarasta. Osa paikallisista katsoi Giulianon lietsovan paniikkia. Seismologi joutui poistamaan poliisin vaatimuksesta varoituksen Internetistä.

## Tieteilijät tuomiolla
L'Aguilan tuomioistuin langetti vankeustuomioita seitsenjäseniselle tutkijajoukolle, joka oli kuusi päivää ennen järistystä arvioinut järistysriskin olemattomaksi. Tiedejulkaisu Nature piti vankeustuomioita "perversseinä", ja vertauskohteeksi otettiin tähtitieteilijä Galileo Galilei, joka kidutuksella uhkaamalla pakotettiin perumaan väite, että Maa kiertää Aurinkoa. Uudessa käsittelyssä syksyllä 2014 kuusi tutkijoista vapautettiin syytteistä ja yksi sai kahden vuoden ehdollisen vankeusrangaistuksen.

## Lähteet

## Aiheesta muualla

* YLE 7.4.2009: Jälkijäristys vavisutti Italian keskiosia
* Kuvia tuhoalueelta 
* BBC 8.4.2009: Aftershocks hamper Italian rescue 
*  Italia suree maanjäristyksen uhreja YLE 8.4.2009
Liliom (vuoden 1934 elokuva)

**Liliom** on Fritz Langin ohjaama elokuva vuodelta 1934. Se perustuu Ferenc Molnárin samannimiseen näytelmään. *Liliom* on ainoa Langin Ranskassa ohjaama elokuva.

Langin vanha yhteistyökumppani, tuottaja Erich Pommer, oli päässyt Fox Filmsin Euroopan-osaston tuottajaksi. Saksasta Pariisiin saapuneelle Langille Pommer ehdotti Molnárin näytelmän ohjausta. Elokuvan tuotanto alkoi talvella 1933–1934. Pommer palkkasi ranskaa melko hyvin osaavalle Langille apulaisen, joka auttoi Langia vaikeassa teknisessä sanastossa.

Elokuva aiheutti kohua katolilaisten keskuudessa. Katolinen papisto vastusti sitä, miten elokuva esittää Taivaan. Langia kehotettiin lisäämään elokuvan alkuun ilmoitus, että elokuva ei esitä ohjaajaan omaa tulkintaa Taivaasta, vaan vain elokuvahahmo Liliomin näkemystä asiasta. Lang ei suostunut tähän.

## Lähteet
*

### Viitteet
Liliom

**Liliom** voi tarkoittaa seuraavia:

**[[Liliom (näytelmä)|Liliom]]*, Ferenc Molnárin näytelmä
***[[Liliom (vuoden 1930 elokuva)|Liliom]]*, Frank Borzagen ohjaama yhdysvaltalainen elokuva vuodelta 1930
***[[Liliom (vuoden 1934 elokuva)|Liliom]]*, Fritz Langin ohjaama ranskalainen elokuva vuodelta 1934
The Singles (The Clashin albumi)

__NOTOC__
**The Singles** on The Clash -yhtyeen vuonna 1991 julkaistu kokoelma-albumi. Se sisältää kaikki yhtyeen singlet, paitsi vuonna 1985 julkaistun singlen "This is England".

Albumi nousi Britannian albumilistan sijalle 68.

## Kappaleet
# White Riot – 1:57
# Remote Control – 2:58
# Complete Control – 3:11
# Clash City Rockers – 3:46
# (White Man) in Hammersmith Palais – 3:58
# Tommy Gun – 3:13
# English Civil War – 2:34
# I Fought the Law – 2:38
# London Calling – 3:17
# Train in Vain – 3:06
# Bankrobber – 4:32
# The Call Up – 5:21
# Hitsville UK – 4:19
# The Magnificent Seven – 4:26
# This Is Radio Clash – 4:08
# Know Your Rights – 3:35
# Rock the Casbah – 3:35
# Should I Stay or Should I Go – 3:08

## Arvostelut
* Allmusic: 

## Lähteet
Parolanpuiston vesitorni

**Parolanpuiston vesitorni** on Turussa Runosmäen kaupunginosan Parolanpuistossa sijaitseva vesitorni, joka on rakennettu vuonna 1981. Muodoltaan vesitorni on sienimäinen. Vesitornilla on korkeutta 43 metriä (90,5 m merenpinnasta) ja sen vesitilavuus on 6&nbsp;550 kuutiometriä. Se on rakennettu kaupungin omana työnä. Tornin varsi on valettu erikoisliukuvalumenetelmällä, jolla on tehty Suomessa vain kolme muuta vesitornia, Paraisille, Kaarinaan ja Nakkilaan. Parikymmentä metriä puiden latvojen yläpuolelle yltävän tornin varsi levenee ylöspäin, samoin jalan seinämäpaksuus kasvaa. Tornin säiliö on lämpöeristämätön. Vesitornia suunniteltaessa oli mielessä myös näkötornin saaminen vesitorniin, mutta Turun lentoasema on liian lähellä.

## Lähteet
*

### Viitteet
Tundrarastas

**Tundrarastas** (*Catharus minimus*) on pohjoisen pallonpuoliskon metsävyöhykkeen tuntumassa pesivä varpuslintu.

## Koko ja ulkonäkö
Linnun pituus on noin 18&nbsp;cm, siipien kärkiväli 28,5–32&nbsp;cm ja paino keskimäärin 24,8&nbsp;g. Tundrarastas on kooltaan kuin satakieli ja muistuttaa suuresti korpirastasta. Tundrarastaan naaman pohjaväri on harmaahko, korpirastaalla taas kellertävä. Sukupuolet ovat samanvärisiä. Lajista tunnetaan kaksi alalajia, *C. m. minimus* ja *C. m. bicknelli*.

## Esiintyminen
Tundrarastas elää pesimäaikana metsänrajan tuntumassa Koillis-Siperiassa ja Alaskan läpi Kanadan Newfoundlandiin ja Yhdysvaltain koillisosaan. Lajin esiintymisalueen laajuus on 4,1 miljoonaa neliökilometriä ja maailmanpopulaation koko on noin 12 miljoonaa yksilöä. Laji on muuttolintu, joka talvehtii Etelä-Amerikan pohjoisosissa ja paikoin Keski-Amerikan eteläosissa. Läntisessä Euroopassa laji on suurharvinaisuus, havainnot painottuvat pääasiassa Britteinsaarille, Irlantiin ja Azoreille.

## Elinympäristö
Tundrarastaan pesimäaikaista elinympäristöä ovat jokilaaksojen ja soiden reunojen tiheät pajukot, lepikot ja lehtikuusimetsiköt. Talvehtimisseuduilla laji viihtyy tiheiköissä, taimikoissa ja metsän aluskasvillisuudessa aina kolmen kilometrin korkeudelle vuoristossa.

## Lisääntyminen
Tundrarastasnaaras munii tavallisesti neljä munaa, joita haudotaan 13–14 päivää.

## Ravinto
Tundrarastas ruokailee lähes yksinomaan maassa, josta se etsii hyönteisiä ja muita pieniä selkärangattomia, syksyllä ja talvella myös marjoja ja hedelmiä.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 
* ADW
* AllAboutBirds (esiintymiskartta)
* Avesphoto (kuva)

### Viitteet
Nooan arkin etsintä

**Nooan arkin etsintä** on näennäisarkeologista toimintaa Raamatussa kuvatun Nooan arkin löytämiseksi. Nooan arkin jäänteitä on etsitty Ararat-vuorelta tai sen lähistöltä ainakin noin vuoden 300 jaa. aikoihin eläneen Eusebiuksen ajoista lähtien. Etsijöinä on ollut juutalaisia, kristittyjä ja muslimeja, joiden pyhien kirjojen joukossa on Vanha Testamentti, joka mainitsee Nooan arkin. 

## Nooan arkkia etsimässä

Esimerkiksi vuonna 1876 tutkimusmatkailija James Bryce väitti löytäneensä Araratilta puurajan yläpuolelta puuta, joka oli hänen mielestään arkin osa. Muutamat Araratilla kiipeilleet ovat väittäneet nähneensä arkin 1900-luvulla. 
Fernand Navarra väitti löytäneensä Nooan arkin palan Araratilta vuonna 1955, mutta ajoitusten mukaan puupala on tuoreempi, ja läheisten kyläläisten mukaan Navarra kuljetti puupalan ylös vuorelle. Muiden kertoman mukaan Navarra yritti ennen lähtöään ostaa USA:sta hyvin vanhaa hirttä. Navarra kirjoitti kokemuksistaan hänelle toimeentulon taanneen kirjan, jonka pohjalta SEARCH-niminen ryhmä koetti etsiä arkkia 1960-luvun lopulla.

Tunnetuin Nooan arkiksi väitetty kohde lienee 1948 maanjäristyksessä paljastunut Masherin rinteessä oleva maahan hautautunutta laivaa muistuttava Durupinarin löytö, joka ei sijaitse Araratilla. Sen tutkija Ron Wyatt on kiistelty monia Raamatun kohteita löytänyt amatööriarkeologi, ja kiista siitä onko Nooan arkki tässä, jatkuu yhä. Vuonna 1949 Yhdysvaltain tiedustelukone kuvasi läheltä Araratin huippua Araratin anomalian, jota ei saa sotkea Durupinarin muodostumaan.

1980-luvulla astronautti James Irwin etsi kahteen otteeseen Nooan arkkia Araratin huipulta, mutta turhaan.

## Katso myös
*Vedenpaisumus

## Lähteet

## Kirjallisuutta
*Tim Lahaye, John Morris: "Nooan arkki löydetty" Kuva ja sana 1978.
*Seppo Tuominen, Pentti Kinnunen: Nooan arkki.
The Singles (Eminem)

**The Singles** (julkaistu Yhdysvaltain ulkopuolella nimellä **International Singles**) on rap-artisti Eminemin "box set". Se sisältää 10 singleä Eminemiltä. Jokainen single on omalla levyllään. Levy sisältää myös singlen viralliset remix-versiot.

## Kappaleet
;Levy 1
# "My Name Is" (Slim Shady Radio Edit)
# "My Name Is" (Explicit Version)
# "My Name Is" (Instrumental)

;Levy 2
# "Guilty Conscience" (Radio Version With Gunshots)
# "Guilty Conscience" (Album Version)
# "Guilty Conscience" (A Cappella)
# "My Name Is" (Promotional Video)

;Levy 3
# "The Real Slim Shady"
# "Bad Influence"
# "The Real Slim Shady" (Instrumental)
# "My Fault" (Pizza Mix)

;Levy 4
# "The Way I Am" (Unedited Version)
# "The Kids" (Unedited Version)
# "97' Bonnie & Clyde"
# "Steve Berman" (Skit)
# "The Way I Am" (DVD)

;Levy 5
# "Without Me"
# "The Way I Am" (Danny Lohner Remix)
# "Without Me" (A Cappella)
# "Without Me" (Instrumental)

;Levy 6
# "Sing for the Moment"
# "Rabbit Run"
# "Sing for the Moment" (Instrumental)
# "Sing for the Moment" (Multimedia Track)

;Levy 7
# "Cleanin' Out My Closet"
# "Stimulate"
# "Cleanin' Out My Closet" (Instrumental)
# "Cleanin' Out My Closet" (Multimedia Track)

;Levy 8
# "Stan" (Radio Edit)
# "Guilty Conscience" (Radio Version with Gunshots)
# "Hazardous Youth" (A Cappella)
# "Get You Mad"

;Levy 9
# "Lose Yourself"
# "Lose Yourself" (Instrumental)
# "Renegade"
# "Lose Yourself" (Multimedia Track)
# *[[8 Mile]]* Movie Trailer (Video)

;Levy 10
# "Business "
# "Bump Heads" (feat. G-Unit)
# "Business" (A Cappella)
# "Business" [Live] (Video)

;Levy 11
* "Wanksta" (Eminem's Version)
The Singles

**The Singles** voi tarkoittaa muun muassa seuraavaa:

**[[The Singles: The First Ten Years]]*, ABBAn kokoelmalevy
**[[Basement Jaxx: The Singles]]*, Basement Jaxxin kokoelmalevy
**[[Bikini Kill:The Singles]]*, Bikini Killin kokoelmalevy
**[[Singles 93–03]]*, The Chemical Brothersin kokoelmalevy
**[[The Singles (The Clashin albumi)|The Singles]]*, The Clashin kokoelmalevy
**[[The Singles: 1969–1973]]*, The Carpentersin kokoelmalevy
**[[The Singles (Dannii Minogue)|The Singles]]*, Dannii Minoguen albumi
**[[The Singles (81–85)]]*, Depeche Moden albumi
**[[The Singles (86–98)]]*, Depeche Moden albumi
**[[The Singles (Camouflage)|The Singles]]*, Camouflagen albumi
**[[The Singles (Edgun albumi)|The Singles]]*, Edguyn albumi
**[[The Singles (Eminem)|The Singles]]*, Eminemin boksi
**[[The Singles (Feeder album)|The Singles]]*, Feederin albumi
**[[Singles ’96 – ’06]]*, Hooverphonicin kokoelmalevy
**[[The Singles (Lady Gaga)|The Singles]]*, Lady Gagan Japanissa julkaistu kokoelma-albumi
**[[The Singles 1992–2003]]*, No Doubtin kokoelmalevy
**[[The Singles (Pretendersin albumi)|The Singles]]*, The Pretendersin albumi
**[[The Singles (Soft Cellin albumi)|The Singles]]*, Soft Cellin albumi
**[[The Singles: 1996–2006]]*, Staindin albumi

## Katso myös
*Single
Kirill Kondrašin

**Kirill Petrovitš Kondrašin** (; 6. maaliskuuta (J: 21. helmikuuta) 1914 Moskova, Venäjän keisarikunta – 7. maaliskuuta 1981 Amsterdam, Alankomaat) oli venäläinen kapellimestari.

## Lapsuus ja nuoruus
Kirill Kondrašin syntyi orkesterimuusikkoperheeseen. Harjoiteltuaan ahkerasti hän 14-vuotiaana päätti ryhtyä kapellimestariksi. Hän opiskeli Moskovan konservatoriossa 1931–1936 kapellimestari Boris Haikinin oppilaana. Haikin oli vain kolme vuotta häntä vanhempi. Kondrašin aloitti johtamisen nuorten teatterissa Moskovassa 1931, ja hän johti Konstantin Stanislavskin ja Vladimir Nemirovitš-Dantšenkon Moskovan akateemisessa musiikkiteatterissa kolme vuotta myöhemmin. Hän johti Malyi-oopperateatterissa Leningradissa 1938–1942 Bolšoi-teatterissa Moskovassa vuodesta 1943. Hänen esityksensä Dmitri Šostakovitšin sinfoniasta nro 1 kiinnitti säveltäjän huomiota, ja heidän välilleen syntyi luja ystävyys. Hänet palkittiin 1947 Stalinin mitalilla.

## Ura
Ensimmäisessä Kansainvälisessä Tšaikovski-kilpailussa 1958 Kondrašin johti orkesteria Van Cliburnin toimiessa solistina, ja tämä sai ensimmäisen palkinnon. Kilpailun jälkeen hän lähti Cliburnin kanssa Yhdysvaltoihin kiertueelle, ja hän oli ensimmäinen venäläinen kapellimestari, joka johti Yhdysvalloissa kylmän sodan puhkeamisen jälkeen. He esittivät ja levyttivät Sergei Rahmaninovin pianokonserton nro 3 ja Pjotr Tšaikovskin pianokonserton nro 1, jonka he olivat esittäneet kilpailussa. Levytyksiä myytiin Yhdysvalloissa miljoonittain. Hän oli myös Moskovan filharmonisen orkesterin taiteellinen johtaja 1960–1975. Hän kantaesitti Šostakovitšin sinfonian nro 4 joulukuussa 1961 ja nro 13 seuraavana vuonna. Hän esiintyi muutamia kertoja Euroopassa ja Amerikassa muiden tunnettujen venäläisten muusikkojen, kuten Mstislav Rostropovitšin, David Oistrahin ja Svjatoslav Richterin, kanssa.

## Maanpako Länsi-Eurooppaan
Kirill Kondrašin loikkasi Neuvostoliitosta joulukuussa 1978 ollessaan kiertueella Alankomaissa ja haki sieltä poliittista turvapaikkaa. Neuvostohallinto julisti heti hänen kaikki aiemmat levytyksensä kielletyiksi. Hän otti pysyvän vierailevan kapellimestarin tehtävän vastaan Amsterdamin Concertgebouw-orkesterissa 1978 ja hoiti tehtävää kuolemaansa saakka. Hän aloitti myös lyhyen mutta hedelmällisen yhteistyön Wienin filharmonikkojen kanssa. Hän kuoli Amsterdamissa sydänkohtaukseen seuraavana päivänä johdettuaan Gustav Mahlerin ensimmäisen sinfonian Pohjois-Saksan Radion sinfoniaorkesterin kapellimestarina.

## Lähteet
Best of Superstar Series – Kiss

**Best of Superstar Series – Kiss** on Kissin 7. huhtikuuta 2009 julkaistu kokoelma-albumi. 

## Kappaleet
# Shout It Out Loud
# I Was Made for Loving You
# Lick It Up
# Strutter
# Hotter Than Hell
# Detroit Rock City
# Rock and Roll All Nite (*[[Alive!]]*-live)

## Muusikot
* Paul Stanley – rytmikitara, laulu 
* Gene Simmons – bassokitara, laulu
* Ace Frehley – soolokitara
* Peter Criss – rummut
* Eric Carr – rummut kappaleella 3
* Vinnie Vincent – soolokitara kappaleella 3
* Anton Fig – rummut kappaleella 2

## Lähteet
* www.kissnews.de

## Aiheesta muualla
*
Viidennen kolonnan mies

**Viidennen kolonnan mies** (*Saboteur*) on Alfred Hitchcockin ohjaama yhdysvaltalainen jännityselokuva vuodelta 1942. Se sisältää paljon sodanaikaista propagandaa (vuoropuheluissa kehotetaan muun muassa ostamaan sotaobligaatioita).  Hitchcock itse piti sitä amerikkalaisena versiona brittielokuvastaan *[[39 askelta]]*, mutta se muistuttaa kuitenkin enemmän Hitchcockin *[[Vaarallinen romanssi|Vaarallista romanssia]]* (1959): syytöntä miestä jahdataan halki Yhdysvaltojen ja loppukohtaus sijoittuu merkittävälle muistomerkille. 

## Tarina

Glendalen lentokonetehtaalla työskentelevä Barry Kane (Robert Cummings) joutuu keskelle tulipaloa ja menettää siinä hyvän ystävänsä. Kanea aletaan epäillä palosta, joten hän pakenee ja ryhtyy selvittämään todellisia syyllisiä. Johtolangat viittaavat salaperäiseen henkilöön nimeltä Fry (Norman Lloyd).

Pakomatkansa aikana Kane ajautuu muun muassa taloon, jossa asuu ystävällinen sokea mies. Tämän veljentytär (Priscilla Lane) päätyy erilaisten tapahtumien kautta Kanen apuriksi. Yhdessä he saavat selville salajuonen, jonka toisen maailmansodan aikaiset sabotoijat ovat kehitelleet Yhdysvaltojen harmiksi. Hän päättää estää maataan uhkaavat aikeet.

Elokuvan viimeiset tapahtumat sijoittuvat Vapaudenpatsaalle tunnettuun kohtaukseen, jossa Fry ja Kane kohtaavat. Fry putoaa patsaan soihdun näköalatasanteelta ja jää roikkumaan Kanen pitäessä häntä kiinni takin hihasta. Hiha ratkeaa ja Fry putoaa kuolemaan.

### Rooleissa

## Lähteet
*

### Viitteet

## Aiheesta muualla

* Leffatykki.com: Elokuva-arvostelu
Hawes

**Hawes** on pikkukaupunki Englannissa Yorkshire Dalesin alueella. Siellä on noin 1 200 asukasta. Kaupungin keskustassa on säilynyt harmaiden kivitalojen maisema, joka näkyi James Herriotin elämästä kertovassa televisiosarjassa *Kaikenkarvaiset ystäväni*.

Kaupunki on Yorkishire Dalesin kansallispuistossa käyvien turistien tukikohta, ja sijaitsee Penniinien yli kulkevan vaellusreitin varrella.

Lisäksi siellä valmistetaan köysiä ja kuuluisaa Wensleydale-juustoa.

## Lähteet

## Aiheesta muualla
Charlie Barnet

**Charles Daly Barnet** (16. lokakuuta 1913 New York – 4. syyskuuta 1991 San Diego, Kalifornia) oli yhdysvaltalainen jazzsaksofonisti, säveltäjä ja orkesterinjohtaja. Hänen merkittävimmät äänityksensä olivat ”Skyliner”, ”Cherokee”, ”Wrong Idea”, ”Scotch and Soda” ja ”Southland Shuffle”. Hän aloitti äänittämisen jo vuonna 1933, mutta suurimman suosionsa hän saavutti vuoden 1940 vaiheilla esittäessään Ray Noblen sanoittaman iskelmäversion ”Cherokeesta”. Vuonna 1944 hän esitti toisen suuren hittinsä ”Skylinerin”. Hän siirsi 1940-luvulla musiikkinsa painopisteen swingistä bebopiin. Hän oli Count Basien ja Duke Ellingtonin suuri ihailija.

Vuonna 1949 Barnet jäi eläkkeelle saatuaan suuren perinnön ja jäi pois päivän musiikista.

## Aiheesta muualla
* nettisivu Charlie Barnet
Rakas kaupunki

**Rakas kaupunki** on Tiktak-yhtyeestä tunnetuksi tulleen Petran 6. toukokuuta 2009 julkaistu ensimmäinen sooloalbumi. Albumin on tuottanut Jussi Jaakonaho. Tiktakin suosiosta huolimatta *Rakas kaupunki* -albumin suosio jäi heikoksi. Se sijoittui Suomen viralliselle albumilistalle vain kahdeksi viikoksi, parhaimmillaan 23:nneksi.

## Kappaleet

## Arvostelut
* Dome.fi: 

## Lähteet
Wherever I May Roam

**Wherever I May Roam** on Metallican kappale, joka on yhtyeen vuonna 1991 julkaistun nimikkoalbumin viides kappale. Kappaleen kesto on 06:44, ja se on levyn toiseksi pisin kappale My Friend of Misery kappaleen jälkeen. Kappale on julkaistu singlenä, ja siitä on tehty musiikkivideo. Kappaleen sanoitukset, kuten ensimmäisestä lauseesta "And the road becomes my bride" huomaa, viittaavat kiertue-elämään. Kappale on myös mukana Guitar Hero: Metallica pelissä.

## Kappaleet
;US Single
#
#

;Kansainvälinen single
#
#
#

## Aiheesta muualla
* Discogs

## Lähteet
Poison Girl

**Poison Girl** on rockyhtye HIM:in single vuodelta 2000. Kappaleesta ei ole tehty varsinaista videota, mutta siitä on olemassa keikkataltiointi vuoden 2000 alussa pidetyllä Berliinin arenalta. Kappaleen voi löytää Razorblade Romancelta, And Love Said No – The Greatest Hits 1997–2004:tä ja Digital Versatile Doomilta.

## Kappaleet
# Poison Girl
# Right Here in My Arms (live)
# It's All Tears (live)
# Poison Girl (live)

## Lähteet
Luettelo Playmate of the Year -voittajista

Tämä on luettelo Playboy-miestenlehden Yhdysvalloissa julkaistun version *Playmate of the Year* -kilpailun voittaneista henkilöistä aikajärjestyksessä.

## Playmate of the Year -voittajat

*1960: Ellen Stratton
*1961: Linda Gamble
*1962: Christa Speck
*1963: June Cochran
*1964: Donna Michelle
*1965: Jo Collins
*1966: Allison Parks
*1967: Lisa Baker
*1968: Angela Dorian
*1969: Connie Kreski
*1970: Claudia Jennings
*1971: Sharon Clark
*1972: Liv Lindeland
*1973: Marilyn Cole
*1974: Cyndi Wood
*1975: Marilyn Lange
*1976: Lillian Müller
*1977: Patti McGuire
*1978: Debra Jo Fondren
*1979: Monique St. Pierre
*1980: Dorothy Stratten
*1981: Terri Welles
*1982: Shannon Tweed
*1983: Marianne Gravatte
*1984: Barbara Edwards
*1985: Karen Velez
*1986: Kathy Shower
*1987: Donna Edmondson
*1988: India Allen
*1989: Kimberley Conrad
*1990: Reneé Tenison
*1991: Lisa Matthews
*1992: Corinna Harney
*1993: Anna Nicole Smith
*1994: Jenny McCarthy
*1995: Julie Lynn Cialini
*1996: Stacy Sanches
*1997: Victoria Silvstedt
*1998: Karen McDougal
*1999: Heather Kozar
*2000: Jodi Ann Paterson
*2001: Brande Roderick
*2002: Dalene Kurtis
*2003: Christina Santiago
*2004: Carmella DeCesare
*2005: Tiffany Fallon
*2006: Kara Monaco
*2007: Sara Jean Underwood
*2008: Jayde Nicole
*2009: Ida Ljungqvist
*2010: Hope Dworaczyk
*2011: Claire Sinclair
*2012: Jaclyn Swedberg
*2013: Raquel Pomplun
*2014: Kennedy Summers
*2015: Dani Mathers
*2016: Eugena Washington

## Lähteet
* Playmate Directory Playboy.com
Tony Hand

**Tony Hand** MBE (s. 15. elokuuta 1967 Edinburgh, Skotlanti, Iso-Britannia) on skotlantilainen  uransa lopettanut jääkiekkoilija. Hän on ensimmäinen NHL:ään varattu Britanniassa kiekko-oppinsa saanut jääkiekkoilija. Sittemmin Hand on toiminut Elite Ice Hockey Leaguessa pelaavan Manchester Phoenixin valmentajana. Hän pitää hallussaan maailmanennätystä koko jääkiekkoilu-uran aikana tehdyissä pisteissä (yli 4&nbsp;000), joka jättää varjoonsa jopa Wayne Gretzkyn.

## Ura
Hand teki miesten pelien debyyttinsä vain 14-vuotiaana 20. syyskuuta 1981, kun Murrayfield Racers kärsi pelaajapulasta. Hän teki ensimmäisen pisteensä 17. lokakuuta 1981, kun syötti Chris Kellandin tekemän maalin. Hand teki kaudella 1981–1982 19 ottelussa tehopisteet 4+7=11 ja seuraavalla kaudella 24 ottelussa pisteet 20+22=42. Kaudella 1985–1986 Hand teki 100 maalia ja rikkoi samalla kaudella EIHL:n syöttöennätyksen 92 syötöllä. Edmonton Oilers varasi Handin NHL:ään vuonna 1986 12:nnella kierroksella Handin ollessa 252. varaus.

Hand nimettiin 30. joulukuuta 2011 Ison-Britannian jääkiekkomaajoukkueen päävalmentajaksi. Sopimus oli nelivuotinen.

## Tilastot

### Maajoukkue
Hand on edustanut Ison-Britannian jääkiekkomaajoukkuetta vuodesta 1991 lähtien.

## Lähteet
* 
* 
* Eliteprospects.com − Tony Hand 

### Viitteet

## Aiheesta muualla
* Iltalehti - Kuka on tämä Euroopan tehokkain jääkiekkoilija? 
* Jääkiekkoexpertti − Pala historiaa: Tony Hand – Britannian Gretzky  
* Iltalehti - Tiedätkö tämän lätkälegendan? Yli 4000 tehopisteen mies lopettaa uransa
Puolan koripallomaajoukkue

**Puolan koripallomaajoukkue** edustaa Puolaa koripallon maajoukkuekilpailuissa. 

## Historia
Joukkueen paras saavutus EM-kisoissa on toinen sija vuodelta 1963. Kotikisoissaan joukkue hävisi loppuottelussa Neuvostoliitolle. Lisäksi se on saavuttanut pronssia vuosina 1939, 1965 ja 1967. Se sijoittui neljänneksi 1937, 1969 ja 1971, viidenneksi 1955 sekä kuudenneksi 1947 ja 1959. Kaikkiaan Puola on pelannut EM-kilpailuissa 28 kertaa. Se on sijoittunut 2000-luvulla vain kerran kymmenen parhaan joukkoon oltuaan yhdeksäs kotikisoissaan 2009. 

Olympialaisissa joukkueen paras sijoitus on neljäs, joka tuli Berliinin olympialaisista 1936. Lisäksi se on ollut kuudes 1964 ja 1968, seitsemäs 1960 ja 1980 sekä kymmenes 1972.

Puola on selviytynyt vain kahdesti MM-kilpailuihin. Uruguayn kisoissa 1967 se sijoittui viidenneksi. Toisen kerran se oli mukana MM-kilpailuissa Kiinassa 2019, jolloin se sijoittui kahdeksanneksi.

## Menestys arvokilpailuissa
**Olympialaiset**

* 1936: 4.
* 1948: ei osallistunut.
* 1952: ei osallistunut.
* 1956: ei läpäissyt karsintoja.
* 1960: 7.
* 1964: 6.
* 1968: 6.
* 1972: 10.
* 1976: ei läpäissyt karsintoja.
* 1980: 7.
* 1984: ei osallistunut.

* 1988: ei läpäissyt karsintoja.
* 1992: ei läpäissyt karsintoja.
* 1996: ei läpäissyt karsintoja.
* 2000: ei läpäissyt karsintoja.
* 2004: ei läpäissyt karsintoja.
* 2008: ei läpäissyt karsintoja.
* 2012: ei läpäissyt karsintoja.
* 2016: ei läpäissyt karsintoja.
* 2020: ei läpäissyt karsintoja.
* 2024: ei läpäissyt karsintoja.
* 2028: 

**Maailmanmestaruuskilpailut**

* 1950: ei osallistunut.
* 1954: ei osallistunut.
* 1959: ei läpäissyt karsintoja.
* 1963: ei läpäissyt karsintoja.
* 1967: 5.
* 1970: ei läpäissyt karsintoja.
* 1974: ei läpäissyt karsintoja.
* 1978: ei läpäissyt karsintoja.
* 1982: ei läpäissyt karsintoja.
* 1986: ei läpäissyt karsintoja.

* 1990: ei läpäissyt karsintoja.
* 1994: ei läpäissyt karsintoja.
* 1998: ei läpäissyt karsintoja.
* 2002: ei läpäissyt karsintoja.
* 2006: ei läpäissyt karsintoja.
* 2010: ei läpäissyt karsintoja.
* 2014: ei läpäissyt karsintoja.
* 2019: 8.
* 2023: ei läpäissyt karsintoja.
* 2027: 

**Euroopan-mestaruuskilpailut**

* 1935: ei osallistunut.
* 1937: 4.
* 1939: &nbsp;**Pronssia**
* 1946: 9.
* 1947: 6.
* 1949: ei osallistunut.
* 1951: ei osallistunut.
* 1953: ei osallistunut.
* 1955: 5.
* 1957: 7.
* 1959: 6.
* 1961: 9.
* 1963: &nbsp;**Hopeaa**
* 1965: &nbsp;**Pronssia**
* 1967: &nbsp;**Pronssia**
* 1969: 4.
* 1971: 4.
* 1973: 12.
* 1975: 8.
* 1977: ei läpäissyt karsintoja.
* 1979: 7.
* 1981: 7.

* 1983: 9.
* 1985: 11.
* 1987: 7.
* 1989: ei läpäissyt karsintoja.
* 1991: 7.
* 1993: ei läpäissyt karsintoja.
* 1995: ei läpäissyt karsintoja.
* 1997: 7.
* 1999: ei läpäissyt karsintoja.
* 2001: ei läpäissyt karsintoja.
* 2003: ei läpäissyt karsintoja.
* 2005: ei läpäissyt karsintoja.
* 2007: 13.
* 2009: 9.
* 2011: 17.
* 2013: 21.
* 2015: 11.
* 2017: 18.
* 2022: 4.
* 2025: 6.
* 2029: 

## Lähteet

## Aiheesta muualla
*Maajoukkueen sivut
Team Surprise

**Team Surprise** on ruotsalainen seniorimuodostelmaluistelujoukkue, joka perustettiin vuonna 1985. Joukkueen valmentajana toimii Andrea Dohany. Joukkue on voittanut maailmanmestaruuden kuudesti, vuosina 2000, 2001, 2003, 2005, 2007 ja 2012 ja sijoittunut mitaleille joka vuosi lukuun ottamatta vuosia 2010, 2011 ja 2013.

## Menestys MM-kilpailuissa

## Lähteet

## Aiheesta muualla
* Team Surprisen kotisivut
Yhdistynyt reformoitu kirkko

**Yhdistynyt reformoitu kirkko** (, *URC*) on reformoitu kirkko Isossa-Britanniassa. URCissa on noin 75&nbsp;000 jäsentä ja 1&nbsp;600 seurakuntaa. URC on kolminaisuusoppiin uskova kirkko, jonka teologiset juuret ovat kalvinismissa, ja jonka historialliset ja organisaattoriset juuret ovat presbyteerikirkkossa. URC on mukana monissa ekumeenisissa järjestöissä.

## Aiheesta muualla

* Yhdistynyt reformoitu kirkko
Chiara Siracusa

**Chiara Siracusa** (s. 25. syyskuuta 1976 Valletta) on maltalainen laulaja. Hän on edustanut maataan Eurovision laulukilpailussa kolmesti, vuosina ,  ja .

Chiara osallistui ensimmäisen kerran Euroviisuihin Birminghamissa 1998 kappaleella *The One That I Love* sijoittuen kolmanneksi 165 pisteellä. Toisen kerran hän osallistui kilpailuun Kiovassa 2005 kappaleella *Angel*, sijoittuen toiseksi 192 pisteellä.

Chiara osallistui kolmanteen Eurovision laulukilpailuunsa Moskovassa toukokuussa 2009 kappaleella *What If We*. Kilpailun finaalissa hän oli 22. 31 pisteellä.

## Albumit

* *Shades Of One* (1998)
* *What You Want* (2000)
* *Covering Diversions* (2003)
* *Here I Am* (2005)

## Lähteet

## Aiheesta muualla
*
Intianrastas

**Intianrastas** (*Turdus unicolor*) on Himalajan seuduilla elävä rastas.

## Koko ja ulkonäkö
Intianrastas on 21&nbsp;cm pitkä, sen siipien kärkiväli on 33–38&nbsp;cm ja se painaa 57–72&nbsp;g. Juhlapukuinen koiras on lähes yksivärisen siniharmaa, vatsasta hieman vaaleampi, ja sen nokka on keltainen. Naaras ja nuori lintu ovat ruskeita, kurkusta hienokseltaan täplikkäitä. Kainalot ovat punaruskeat.

## Esiintyminen
Intianrastas asuu Himalajalla Pakistanin Chitralista Nepalin itäosiin ja mahdollisesti Sikkimissä. Se on muuttolintu, joka talvehtii etelämpänä Intiassa ja Bangladeshissa. Sen elinympäristön laajuus on 50&nbsp;000–100&nbsp;000 neliökilometriä. Se on tavattu Saksan Helgolandin lintuasemalla 1932.

## Elinympäristö
Lajin lisääntymisajan elinympäristöä ovat vuoriston alarinteiden lehtimetsät, pajukot, puutarhat ja hedelmätarhat aina 2,7 kilometrin korkeudelle saakka.

## Lisääntyminen
Pesä on matalalla puussa tai pensaassa.

## Ravinto
Laji on kaikkiruokainen ja syö hyönteisiä, matoja ja muita pieniä selkärangattomia sekä marjoja.

## Lähteet
* Cramp, Stanley (päätoim.) 1988: Handbook of the Birds of Europe, the Middle East and North Africa, V. – Oxford University Press. Hongkong. 
* Mangoverde (kuva) 

### Viitteet
Otto Kruger

**Otto Kruger** (6. syyskuuta 1885 Ohio – 6. syyskuuta 1974 Kalifornia) oli yhdysvaltalainen teatteri- ja elokuvanäyttelijä.

Lapsena Kruger tähtäsi musiikkiuralle, mutta siirryttyään Kolumbian yliopistoon hän vaihtoi musiikin näyttelemiseen. Kruger esiintyi Broadwaylla ensimmäistä kertaa jo 15-vuotiaana. Elokuvadebyyttinsä Kruger teki vuonna 1923 ja uransa aikana hän näytteli usein bisnesmiesten kuten pankkiirien rooleja. Kruger oli suosittu näyttelijä aina 1960-luvun puoliväliin saakka, jolloin hän joutui lopettamaan terveydellisistä syistä. Krugerilla on kaksi tähteä Hollywood Walk of Famella.

Kruger muistetaan rooleistaan muun muassa elokuvissa *[[Lääkärin omatunto]]* (*Magnificent Obsession*) ja Alfred Hitchcockin *[[Viidennen kolonnan mies]]* (*Saboteur*). Kruger esiintyi myös televisiosarjoissa.

Kruger oli Transvaalin tasavallan entisen presidentin Paul Krugerin (1825–1904) veljenpojan lapsenlapsi.

## Aiheesta muualla

*
Hapua

**Hapua** on noin 550 asukkaan kylä Kankaanpäässä. Kylä sijaitsee noin 7 kilometrin päässä kaupungin keskustaajamasta Porintien varrella.

## Aiheesta muualla
* Kylän kotisivut
Artland Dragons

**Artland Dragons** on quakenbrückläinen koripalloseura.

## Historia
Seura perustettiin vuonna 1955 nimellä *QTSV Quakenbruck*. Vuonna 1975 joukkue nousi 2. Bundesliigaan. Joukkueen kunnollinen nousu alkoi vasta vuonna 1994, kun se nousi 2. Regionalligaan. Vuonna 1995 se nousi 1. Regionalligaan ja vuoden päästä jo 2. Bundesliigaan. Kun seura keräsi pari kautta voimia alasarjassa, pystyi se nousemaan Basketball-Bundesligaan vuonna 2003. Joukkueen ainoa mestaruus on Saksan Cupin mestaruus, jonka se voitti vuonna 2008.

## Lähteet

## Aiheesta muualla
*Seuran kotisivut  
*Joukkue BBL:n sivuilla
Möröt vastaan muukalaiset

**Möröt vastaan muukalaiset** () on yhdysvaltalainen tietokoneanimaatioelokuva. Elokuva sai ensi-iltansa Yhdysvalloissa 27. maaliskuuta 2009. Elokuvan oli alun perin tarkoitus saada ensi-iltansa toukokuussa 2009, mutta sitä siirrettiin aiempaan. Suomenkielisen version pääosissa ääninäyttelevät Stan Saanila, Laura Birn, Jukka Rasila, Jorma Uotinen, Antti Pääkkönen, Carl-Kristian Rundman ja Pasi Ruohonen.

## Juoni

Kalifornialaistyttö *Susan Murphy* saa hääpäivänään yllättäen niskaansa avaruusmönjää täynnä olevan meteorin ja hänestä tulee 15 metriä pitkä. Hälytystilassaan armeija panee toimeksi ja Susan viedään piiloon hallituksen salaiseen laitokseen. Siellä hänen nimensä muutetaan *Megarellaksi* ja hän jää vankeuteen kummallisten mörköjen kanssa. Heidän vankeutensa loppuu lyhyeen, kun salaperäinen avaruusrobotti laskeutuu Maahan ja alkaa tuhota sitä.

## Suomenkieliset äänet
 

### Muissa rooleissa
Katja Aakkula, Annamari Metsävainio, Magnus Axberg, Juha Muje, Markus Blom, Aksu Palmén, Markus Degerman, Pasi Ruohonen, Jon-Jon Geitel, Eero Saarinen, Hans Halmari, Aleksi Sariola, Petri Hanttu, Susa Saukko, Sari Havas, Timo Tuominen, Vaula Hyry, Hanna Kaila, Eija Vilpas ja Arttu Wiskari

Dialogiohjaus: Annamari Metsävainio

Käännös: Annamari Metsävainio

## Aiheesta muualla
*
International Free Press Society

**The International Free Press Society** (IFPS) on vuoden 2009 alussa perustettu tanskalainen sananvapausjärjestö. Tehtäväkseen IFPS määrittelee "ilmaisunvapauden puolustamisen missä tahansa ja ketä vastaan tahansa". Erityisesti "laajentumishaluinen islam" koetaan järjestössä uhkana.

Keväällä 2009 yhdistys ilmoitti aikovansa myydä kohuttua Muhammad-pilakuvaa. Yhdistyksen verkkosivulla kerrottiin, että myyntiin tulee tuhat kappaletta vedoksia Muhammad-pilapiirrosjupakka-kuvasta, jossa profeetan päässä olevaan turbaaniin on työnnetty sytytyslanka.

## Lähteet

## Aiheesta muualla
*Homepage of IFCS
*Interview with IFPS President, Lars Hedegaard 
*Homepage of Free Press Society, Denmark
Kragerø

**Kragerø** on Norjan kaupunki Telemarkin läänissä. Sen rajanaapureita ovat lounaassa Risør, lännessä Gjerstad, luoteessa Drangedal ja koillisessa Bamble. Kragerøn kaupunkitaajamassa on hieman yli 5&nbsp;000 asukasta, koko kunnassa reilut 10&nbsp;000. Kragerøn kunnassa on 495 saarta, salmea ja luotoa ja noin 4&nbsp;000 kesähuvilaa. Purjelaivojen aikakaudella se oli eräs Norjan tärkeimpiä merenkulkukaupunkeja.

Vuonna 1960 Kragerø yhdistyi Skåtøyn ja Sannidalin silloisten kuntien kanssa. Kragerøn kaupungin lisäksi muita taajamia ovat Kil ja Vadfoss/Helle. Vuoden 2023 alussa Kragerøssä oli 10&nbsp;413 asukasta.

## Media
Paikallislehti *[[Kragerø Blad Vestmar]]* ilmestyy kahdesti viikossa.

## Kuvia

Tiedosto:Kragerø01.jpg|Kragerøn saari kaupungilta nähtynä
Tiedosto:Kragerø Sparebank.jpg|Uusi ja vanha Kragerø Sparebank -rakennukset
Tiedosto:Kirker Kragerø.jpg|Metodistikirkko (vas.) ja Kragerøn kirkko (oik.)
Tiedosto:Tollboden Kragerø.jpg|Tollboden vuodelta 1785, aiempi tullirakennus


## Tunnettuja henkilöitä
* Ronald Fangen (1895–1946), kirjailija
* Theodor Kittelsen (1857–1914), taidemaalari ja kuvittaja
* Ole Myrvoll (1911–1988), poliitikko
* Anton Martin Schweigaard (1808–1870), poliitikko ja taloustieteilijä

## Ystävyyskaupungit
* Valkeakoski, 

## Lähteet

## Aiheesta muualla
Comojärvi

**Comojärvi** (, myös *Lario*) on Italian järvi Lombardian alueella maan pohjoisosassa. Se sijaitsee 40 kilometriä Milanosta pohjoiseen. Comojärvi on Italian kolmanneksi suurin järvi Gardajärven ja Maggiorejärven jälkeen. Järvi on ylösalaisin käännetyn Y-kirjaimen muotoinen, ja sen pinta-ala on 145 neliökilometriä. Järven suurin pituus on 46 kilometriä ja suurin leveys on 4,3 kilometriä.

Comojärveä ympäröivät Alppien graniitti- ja kalkkikivivuoret. Pohjoisessa ne kohoavat 2,4 kilometrin korkeuteen. Järven pinta on noin 199 metrin korkeudella merenpinnasta, ja se on huomattavan syvä, noin 410 metriä. Järven kolmesta haarasta Comon kaupungin suuntaan lounaaseen ulottuva haara on syvin, Leccon suuntaan kaakkoon ulottuva haara ja Geran suuntaan pohjoiseen ulottuva haara matalampia. Haarat ovat suurin piirtein saman pituisia, kukin noin 26 kilometriä. Järveen virtaavista lukuisista joista merkittävimmät ovat Adda ja Mera, kun taas laskujokia on vain yksi, Adda, joka virtaa etelään Leccon haarasta.

Comojärven rantojen kasvillisuus on rehevää ja paikoin subtrooppista. Kasveihin kuuluvat esimerkiksi alppiruusut, kameliat, oliivipuut, oleanterit, kastanjat, granaattiomenat ja viikunat. 

Comojärvi on suosittu turistikohde. Se tunnetaan luonnonkauniina paikkana, jonka rannoille on rakennettu lukuisia huviloita. Comon ja Leccon kaupunkien lisäksi monet järven rantakaupungit, kuten Bellagio, Menaggio, Tremezzo ja Varenna, ovat lomakohteita.

## Lähteet

## Aiheesta muualla